星玄|雙子女楊丞琳「少時」Jessica合體 賣萌甜笑搶盡眼球
2024年04月23日 00:00
東網電視
更多新聞短片
今日係4月23日農曆三月十五,幸運星係雙子座,愛情運最強,用心培養感情,伴侶更愛你。雙子座女星楊丞琳同內地男歌手李榮浩,結婚4年幾,雖然聚少離多,但依然恩愛如初,而近月楊丞琳喺內地舉行巡迴演唱會,早前更喺社交網上載多張排舞相,楊丞琳依家愛情運最強,完成個唱之後,就要好好陪下老公,等佢更加愛你呀。
甫出道因精緻臉蛋和好聲音,而有「可愛教主」之稱嘅楊丞琳,日前於社交網上載與韓國「少女時代」前成員Jessica一系列的合照,並留言表示「預祝本週Jessica在台北的演唱會一切順利!Happy birthday & good show」,當中見兩女甜美笑容相當迷人,再加上顏值高企搶盡眼球,佢哋更身貼身零距離接觸,趴桌賣萌,可見佢哋感情相當之好,唔少網民見到均大問:「丞琳會做Jessica嘅演唱會嘉賓嗎?」
至於肖龍嘅人士氣強,心態正面,力爭上游,距離成功非常近。肖龍嘅許廷鏗(Alfred),早前趁着假期,便去到日本睇Fashion Show,仲係當地逗留一段時間,走遍多個城市,並將相片放到社交網上,同網民開心Share,而身為《造星IV》導師嘅佢,亦有去欣賞COLLAR首個演唱會。日前Alfred更重穿港大球衣,同舊隊友一齊落場踢波,見佢踢得有板有眼,姿勢十足,點知完場後,Alfred就話:「條腰好似唔係自己咁」,唔少網民見到都大問佢條腰有冇事,十分搞笑。